title: 2010/611/EU: Odluka Komisije od 8. listopada 2010. o izmjeni Odluke 2006/241/EZ u pogledu uvoza guana iz Madagaskara (priopćena pod brojem dokumenta C(2010) 6798)  Tekst značajan za EGP

text:
               03/Sv. 43

               HR

               Službeni list Europske unije

               164

         32010D0611

               L 266/62

               SLUŽBENI LIST EUROPSKE UNIJE

         ODLUKA KOMISIJE
   od 8. listopada 2010.
   o izmjeni Odluke 2006/241/EZ u pogledu uvoza guana iz Madagaskara
   (priopćena pod brojem dokumenta C(2010) 6798)
   (Tekst značajan za EGP)
   (2010/611/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 22. stavak 6.,
   budući da:

               (1)

               Odluka Komisije 2006/241/EZ od 24. ožujka 2006. o određenim mjerama zaštite u pogledu određenih proizvoda životinjskog podrijetla, osim proizvoda ribarstva podrijetlom s Madagaskara (2), zabranjuje uvoz u Uniju proizvoda životinjskog podrijetla, osim proizvoda ribarstva i puževa podrijetlom s Madagaskara.

               (2)

               Madagaskar je pokazao interes za izvoz guana u Uniju.

               (3)

               Uredba (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (3) predviđa da su uvoz i provoz nusproizvoda životinjskog podrijetla i prerađenih proizvoda zabranjeni, osim u skladu s tom Uredbom.

               (4)

               U skladu s Uredbom (EZ) br. 1774/2002 gnoj spada u materijal kategorije 2. Definicija gnoja, kako je određeno u Prilogu I. toj Uredbi, uključuje guano koji može biti neprerađen ili prerađen u skladu s poglavljem III. Priloga VIII. toj Uredbi. Dio III. tog poglavlja predviđa da za stavljanje guana na tržište nisu propisani uvjeti zdravlja životinja.

               (5)

               Osim toga, Uredba (EZ) br. 1774/2002 predviđa da odredbe koje se odnose na uvoz iz trećih zemalja proizvoda navedenih u prilozima VII. i VIII. toj Uredbi ne smiju biti više ili manje povoljne od onih koje se primjenjuju na proizvodnju i stavljanje na tržište tih proizvoda u Uniji.

               (6)

               Uvoz Guana iz Madagaskara stoga više ne treba biti zabranjen.

               (7)

               Odluku 2006/241/EZ treba stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Članak 1. Odluke 2006/241/EZ zamjenjuje se sljedećim:

      „Članak 1.
      Ova Odluka primjenjuje se na proizvode životinjskog podrijetla, osim proizvoda ribarstva, puževa i guana podrijetlom iz Madagaskara.”

   Članak 2.
   Ova je Odluka upućena državama članicama.

      Sastavljeno u Bruxellesu 8. listopada 2010.

            Za Komisiju

         John DALLI

            Član Komisije

      (1)  SL L 24, 30.1.1998., str. 9.

      (2)  SL L 88, 25.3.2006., str. 63.

      (3)  SL L 273, 10.10.2002., str. 1.


title: 2005/370/EZ: Odluka Vijeća od 17. veljače 2005. o zaključivanju, u ime Europske zajednice, Konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša

text:
               15/Sv. 3

               HR

               Službeni list Europske unije

               10

         32005D0370

               L 124/1

               SLUŽBENI LIST EUROPSKE UNIJE

         ODLUKA VIJEĆA
   od 17. veljače 2005.
   o zaključivanju, u ime Europske zajednice, Konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša
   (2005/370/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., zajedno s prvom rečenicom prvog podstavka njegovog članka 300. stavka 2. i prvog podstavka njegovog članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               UN/ECE Konvencija o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (Arhuška konvencija) ima za cilj dati javnosti prava, a strankama i javnim tijelima nametnuti obveze u pogledu pristupa informacijama, sudjelovanja javnosti u odlučivanju i pristupa pravosuđu u pitanjima okoliša.

               (2)

               Unapređenje pristupa javnosti informacijama, šire sudjelovanje javnosti u procesu odlučivanja i pristup pravosuđu ključni su elementi za osiguravanje javne svijesti o pitanjima okoliša i za promicanje bolje primjene i provedbe zakonodavstva o okolišu. Na taj se način pridonosi jačanju i većoj djelotvornosti politike okoliša.

               (3)

               Arhuška je konvencija otvorena državama i organizacijama za regionalnu gospodarsku integraciju za ratifikaciju, prihvaćanje, odobravanje ili pristupanje.

               (4)

               U skladu s uvjetima iz Arhuške konvencije, organizacija za regionalnu gospodarsku integraciju mora u svojim instrumentima ratifikacije, prihvaćanja, odobravanja ili pristupanja razložiti obim svoje nadležnosti s obzirom na pitanja koja Konvencija uređuje.

               (5)

               U skladu s Ugovorom, a posebno s njegovim člankom 175. stavkom 1. Zajednica i njezine države članice nadležne su za sklapanje međunarodnih sporazuma koji pridonose postizanju ciljeva navedenih u članku 174. Ugovora i za izvršavanje obveza koje iz njih proizlaze.

               (6)

               Zajednica i većina njezinih država članica potpisale su Arhušku konvenciju 1998. godine i od tada ulažu napore da se ta Konvencija odobri. U međuvremenu se relevantno zakonodavstvo Zajednice usklađuje s tom Konvencijom.

               (7)

               Cilj Arhuške konvencije, utvrđen u njezinom članku 1., u skladu je s ciljevima politike okoliša Zajednice navedenima u članku 174. Ugovora prema kojima je Zajednica koja dijeli nadležnost sa svojim državama članicama već usvojila opsežno zakonodavstvo koje se stalno razvija i pridonosi postizanju ciljeva Konvencije, ne samo kroz vlastite institucije, već i kroz javna tijela njezinih država članica.

               (8)

               Arhušku Konvenciju trebalo bi odobriti,

         ODLUČILO JE:
   Članak 1.
   Ovime se u ime Komisije odobrava UN/ECE Konvencija o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (Arhuška konvencija).
   Tekst Arhuške konvencije priložen je ovoj Odluci.
   Članak 2.
   Predsjednik Vijeća se ovime ovlašćuje za imenovanje osobe ili osoba koje će biti ovlaštene za deponiranje instrumenta odobrenja Glavnom tajniku Ujedinjenih naroda u skladu s člankom 19. Arhuške konvencije.
   Istovremeno imenovane osobe deponiraju izjave utvrđene u Prilogu ovoj Odluci, u skladu s člankom 19. Arhuške konvencije.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 17. veljače 2005.

            Za Vijeće

            Predsjednik

         J.-C. JUNCKER

      (1)  Mišljenje doneseno 31.3.2004.
   PRILOG

      IZJAVA EUROPSKE ZAJEDNICE U SKLADU S ČLANKOM 19. KONVENCIJE O PRISTUPU INFORMACIJAMA, SUDJELOVANJU JAVNOSTI U ODLUČIVANJU I PRISTUPU PRAVOSUĐU U PITANJIMA OKOLIŠA

   Europska zajednica izjavljuje da je u skladu s Ugovorom o osnivanju Europske zajednice, a posebno s njegovim člankom 175. stavkom 1., nadležna za sklapanje međunarodnih sporazuma i za provedbu obveza koje iz njih proizlaze, koje pridonose postizanju sljedećih ciljeva:

               —

               očuvanje, zaštita i poboljšanje kakvoće okoliša,

               —

               zaštita ljudskog zdravlja,

               —

               razborito i racionalno korištenje prirodnih resursa,

               —

               promicanje mjera na međunarodnoj razini za rješavanje regionalnih ili svjetskih okolišnih problema.

         Osim toga, Europska zajednica izjavljuje da je već donijela nekoliko pravnih instrumenata koji su obvezujući za njezine države članice, za provođenje odredaba ove Konvencije i da će depozitaru dostavljati i prema potrebi ažurirati popis tih pravnih dokumenata u skladu s člankom 10. stavkom 2. i člankom 19. stavkom 5. Konvencije. Europska zajednica također izjavljuje da pravni instrumenti koji su na snazi ne pokrivaju u potpunosti provedbu obveza koje proizlaze iz članka 9. stavka 3. Konvencije, budući da su one vezane uz administrativne i sudske postupke za ispitivanje djelovanja i propusta privatnih osoba i javnih tijela koja ne pripadaju institucijama Europske zajednice na koje se odnosi članak 2. stavak 2. točka (d) Konvencije i da su prema tome njezine države članice nadležne za izvršavanje tih obveza u razdoblju kad Europska zajednica odobrava Konvenciju i da će tako i ostati ako i do kad Zajednica, izvršavajući vlastite ovlasti u skladu s Ugovorom o EZ, ne donese odredbe u okviru prava Zajednice koje će pokrivati provedbu tih obveza.
   Konačno, Zajednica ponavlja svoju izjavu koju je dala nakon potpisivanja Konvencije da će institucije Zajednice primjenjivati Konvenciju u okviru njihovih postojećih i budućih pravila o pristupu dokumentima i drugih relevantnih pravila iz prava Zajednice u području na koje se odnosi Konvencija.
   Europska zajednica je odgovorna za izvršavanje obveza koje proizlaze iz Konvencije i koje su obuhvaćene važećim pravom Zajednice.
   Izvršavanje nadležnosti Zajednice po svojoj prirodi podliježe stalnom razvoju.

      DEKLARACIJA EUROPSKE ZAJEDNICE KOJA SE ODNOSI NA NEKE SPECIFIČNE ODREDBE U SKLADU S DIREKTIVOM 2003/4/EZ

   S obzirom na članak 9. Arhuške konvencije, Europska zajednica poziva stranke Konvencije da obrate pozornost na članak 2. stavak 2. i članak 6. Direktive 2003/4/EZ Europskog parlamenta i Vijeća od 28. siječnja 2003. o javnom pristupu informacijama o okolišu. Te odredbe državama članicama Europske zajednice daju mogućnost, u izuzetnim slučajevima i pod strogo utvrđenim uvjetima, da se neke institucije i tijela izuzmu od pravila o postupcima preispitivanja vezanima uz odluke o zahtjevima u pogledu informacija.
   Zato ratifikacija Arhuške konvencije od strane Europske zajednice obuhvaća i sve rezerve država članica Europske zajednice u onoj mjeri u kojoj je rezerva sukladna s člankom 2. stavku 2. i člankom 6. Direktive 2003/4/EZ.


title: 2014/20/EU: Odluka Vijeća od 23. rujna 2013. o potpisivanju, u ime Unije, i privremenoj primjeni Sporazuma o suradnji između Europske unije i njezinih država članica, s jedne strane, i Švicarske Konfederacije, s druge strane, na europskim programima satelitske navigacije

text:
                  20.1.2014

                  HR

                  Službeni list Europske unije

                  L 15/1

         ODLUKA VIJEĆA
         od 23. rujna 2013.
         o potpisivanju, u ime Unije, i privremenoj primjeni Sporazuma o suradnji između Europske unije i njezinih država članica, s jedne strane, i Švicarske Konfederacije, s druge strane, na europskim programima satelitske navigacije
         (2014/20/EU)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 172., u vezi s njegovim člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Odlukom od 29. lipnja 2010. Vijeće i predstavnici vlada država članica, koji su se sastali u Vijeću, ovlastili su Komisiju da otvori pregovore sa Švicarskom s ciljem sklapanja sporazuma o suradnji na europskim programima satelitske navigacije („Sporazum”).

                     (2)

                     Komisija je dovršila pregovore o Sporazumu u ime Unije i njezinih država članica.

                     (3)

                     Sporazum omogućuje sudjelovanje Švicarske u europskim programima satelitske navigacije. Zauzvrat će Švicarska dati doprinijeti financiranju tih programâ.

                     (4)

                     Pregovori su uspješno okončani parafiranjem Sporazuma 6. ožujka 2013. od strane Komisije i 12. ožujka 2013. od strane Švicarske Konfederacije.

                     (5)

                     Sporazum bitrebalo potpisati u ime Unije, podložno njegovom kasnijem sklapanju.

                     (6)

                     S ciljem osiguranja neposredne provedbe i odgovarajućeg sudjelovanja Švicarske u europskim programima satelitske navigacije, elementi koji spadaju u nadležnost Unije trebali bi se privremeno primjenjivati u skladu s člankom 27. stavkom 2. Sporazuma.

                     (7)

                     Na temelju njegovog članka 27. stavka 1., Sporazum bi trebala odobriti Unija i njezine države članice u skladu s njihovim internim postupcima.

                     (8)

                     Stajalište Unije u sklopu Zajedničkog odbora treba odobriti Vijeće, na prijedlog Komisije, u opsegu u kojem je Odbor pozvan donositi akte koji proizvode pravne učinke ili odluke kojima se obustavlja primjena Sporazuma.

                     (9)

                     Nadalje, za pitanja kojima se treba baviti Zajednički odbor, a koja ne proizvode pravne učinke, Komisija bi trebala uskladiti stajalište Unije s državama članicama.

               DONIJELO JE OVU ODLUKU:

            Članak 1.
            Odobrava se potpisivanje Sporazuma o suradnji između Europske unije i njezinih država članica, s jedne strane, i Švicarske Konfederacije, s druge strane, na europskim programima satelitske navigacije, podložno sklapanju navedenog Sporazuma.
            Tekst Sporazuma priložen je ovoj Odluci.

            Članak 2.
            Predsjednik Vijeća se ovlašćuje odrediti osobu(-e) ovlaštenu(-e) potpisati Sporazum u ime Unije.

            Članak 3.
            Sporazum se, u skladu s njegovim člankom 27. stavkom 2., primjenjuje privremeno, do završetka postupaka za njegovo sklapanje (1).

            Članak 4.
            Predsjednik Vijeća, u ime Unije, daje obavijest predviđenu člankom 27. stavkom 2. Sporazuma.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 23. rujna 2013.

                  Za Vijeće

                  Predsjednik

               V. JUKNA

            (1)  Datum od kojeg se Sporazum privremeno primjenjuje će objaviti Glavno tajništvo Vijeća u Službenom listu Europske unije.


title: Odluka predstavnika vlada država članica od 2. lipnja 1997. o određivanju sjedišta Europskog centra za praćenje rasizma i ksenofobije

text:
               01/Sv. 2

               HR

               Službeni list Europske unije

               63

         41997D0625(01)

               C 194/4

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA
   od 2. lipnja 1997.
   o određivanju sjedišta Europskog centra za praćenje rasizma i ksenofobije
   (97/C 194/02)
   PREDSTAVNICI VLADA DRŽAVA ČLANICA,
   u vezi s člankom 17. Uredbe Vijeća (EZ) br. 1035/97 od 2. lipnja 1997. o osnivanju Europskog centra za praćenje rasizma i ksenofobije (1),
   budući da je potrebno odrediti sjedište Europskog centra za praćenje rasizma i ksenofobije,
   ODLUČILI SU:
   Članak 1.
   Europski centar za praćenje rasizma i ksenofobije ima sjedište u Beču.
   Članak 2.
   Ova se Odluka objavljuje u Službenom listu Europskih zajednica i stupa na snagu istoga dana kao i Uredba Vijeća (EZ) br. 1035/97 od 2. lipnja 1997. o osnivanju Europskog centra za praćenje rasizma i ksenofobije.

      Sastavljeno u Luxembourgu 2. lipnja 1997.

            Predsjednik

         Hans VAN MIERLO

      (1)  SL L 151, 10.6.1997., str. 1.


title: Odluka Komisije (EU) 2017/1216 оd 23. lipnja 2017. o utvrđivanju mjerila za dodjelu znaka za okoliš EU-a za deterdžente za strojno pranje posuđa (priopćeno pod brojem dokumenta C(2017) 4240) (Tekst značajan za EGP. )

text:
                  12.7.2017

                  HR

                  Službeni list Europske unije

                  L 180/31

            ODLUKA KOMISIJE (EU) 2017/1216
      оd 23. lipnja 2017.
      o utvrđivanju mjerila za dodjelu znaka za okoliš EU-a za deterdžente za strojno pranje posuđa

            (priopćeno pod brojem dokumenta C(2017) 4240)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s Uredbom (EZ) br. 66/2010, znak za okoliš EU-a može se dodijeliti proizvodima koji imaju smanjen utjecaj na okoliš tijekom cijelog životnog ciklusa.

                  (2)

                  Uredbom (EZ) br. 66/2010 predviđa se određivanje posebnih mjerila za dodjelu znaka za okoliš EU-a za svaku skupinu proizvoda.

                  (3)

                  Odlukom Komisije 2011/263/EU (2) utvrđena su ekološka mjerila i s njima povezani zahtjevi u pogledu procjene i provjere za deterdžente za strojno pranje posuđa, koji su na snazi do 31. prosinca 2016.

                  (4)

                  Kako bi se uzelo u obzir nedavna kretanja na tržištu i inovacije do kojih je došlo u međuvremenu, primjereno je utvrditi revidirana ekološka mjerila za tu skupinu proizvoda.

                  (5)

                  Revidirana mjerila i s njima povezani zahtjevi u pogledu procjenjivanja i verifikacije trebali bi vrijediti šest godina od datuma priopćenja ove Odluke, uzimajući u obzir inovacijski ciklus za tu skupinu proizvoda. Tim se mjerilima nastoje promicati proizvodi koji imaju smanjen utjecaj na vodne ekosustave, sadržavaju ograničenu količinu opasnih tvari, djelotvorni su i kojima se stvaraju minimalne količine otpada smanjenjem ambalaže.

                  (6)

                  Radi pravne sigurnosti Odluku 2011/263/EU trebalo bi staviti izvan snage.

                  (7)

                  Proizvođačima čijim je proizvodima dodijeljen znak za okoliš EU-a za deterdžente za strojno pranje posuđa prema mjerilima utvrđenima Odlukom 2011/263/EU treba omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima.

                  (8)

                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Skupina proizvoda „deterdženti za strojno pranje posuđa” uključuje sve deterdžente za strojno pranje posuđa i proizvode za ispiranje obuhvaćene područjem primjene Uredbe (EZ) br. 648/2004 Europskog parlamenta i Vijeća (3) koji su stavljeni na tržište i namijenjeni upotrebi isključivo u kućnim perilicama posuđa i u automatskim perilicama posuđa za profesionalnu upotrebu koje su iste veličine i namjene kao kućne perilice posuđa.
      Članak 2.
      Za potrebe ove Odluke primjenjuju se sljedeće definicije:

                  1.

                  „ulazne tvari” znači namjerno dodane tvari, nusproizvodi i nečistoće od sirovina u formulaciji konačnog proizvoda (uključujući foliju topivu u vodi, ako se upotrebljava);

                  2.

                  „primarna ambalaža” znači:

                              (a)

                              za pojedinačne doze u omotu koji treba ukloniti prije upotrebe, omot pojedinačne doze i ambalaža osmišljeni tako da tvore najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                              (b)

                              za sve druge tipove proizvoda, ambalaža osmišljena tako da tvori najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                  3.

                  „mikroplastika” znači čestice netopive makromolekularne plastike manje od 5 mm dobivene jednim od sljedećih postupaka:

                              (a)

                              postupkom polimerizacije poput poliadicije ili polikondenzacije, ili sličnim postupkom u kojem se upotrebljavaju monomeri ili druge ulazne sirovine;

                              (b)

                              kemijskom modifikacijom prirodnih ili sintetskih makromolekula;

                              (c)

                              mikrobnom fermentacijom;

                  4.

                  „nanomaterijal” znači prirodan, slučajno nastao ili proizveden materijal koji sadržava čestice u nevezanom stanju ili u obliku agregata ili aglomerata, pri čemu je za 50 % ili više čestica u raspodjeli po brojevnoj veličini jedna ili više vanjskih dimenzija unutar raspona veličine od 1 do 100 nm (4).

            Članak 3.
      Da bi mu bio dodijeljen znak za okoliš EU-a u skladu s Uredbom (EZ) br. 66/2010, deterdžent za strojno pranje posuđa ili proizvod za ispiranje mora pripadati skupini proizvoda „deterdženti za strojno pranje posuđa” prema definiciji iz članka 1. ove Odluke i ispunjavati mjerila i s njima povezane zahtjeve u pogledu procjenjivanja i verifikacije koji su utvrđeni u Prilogu.
      Članak 4.
      Mjerila za skupinu proizvoda „deterdženti za strojno pranje posuđa” te s njima povezani zahtjevi u pogledu procjenjivanja i verifikacije vrijede šest godina od datuma priopćenja ove Odluke.
      Članak 5.
      Za administrativne potrebe skupini proizvoda „deterdženti za strojno pranje posuđa” dodjeljuje se brojčana oznaka „015”.
      Članak 6.
      Odluka 2011/263/EU stavlja se izvan snage.
      Članak 7.
      1.   Odstupajući od članka 6., zahtjevi za znak za okoliš EU-a za proizvode koji pripadaju skupini proizvoda „deterdženti za strojno pranje posuđa” podneseni prije datuma priopćenja ove Odluke ocjenjuju se u skladu s uvjetima utvrđenima Odlukom 2011/263/EU.
      2.   Zahtjevi za znak za okoliš EU-a za proizvode koji pripadaju skupini proizvoda „deterdženti za strojno pranje posuđa” podneseni u roku od dva mjeseca od datuma priopćenja ove Odluke mogu se temeljiti na mjerilima koja su utvrđena Odlukom 2011/263/EU ili na mjerilima koja su utvrđena ovom Odlukom.
      Ti se zahtjevi ocjenjuju u skladu s mjerilima na kojima se temelje.
      3.   Dozvole za znak za okoliš EU-a dodijeljene u skladu s mjerilima utvrđenima Odlukom 2011/263/EU mogu se upotrebljavati 12 mjeseci od datuma priopćenja ove Odluke.
      Članak 8.
      Ova je Odluka upućena državama članicama.

         Sastavljeno u Bruxellesu 23. lipnja 2017.

               Za Komisiju

            Karmenu VELLA

               Član Komisije

         (1)  SL L 27, 30.1.2010., str. 1.

         (2)  Odluka Komisije 2011/263/EU od 28. travnja 2011. o utvrđivanju ekoloških mjerila za dodjelu znaka zaštite okoliša Europske unije za deterdžente za perilice posuđa (SL L 111, 30.4.2011., str. 22.).

         (3)  Uredba (EZ) br. 648/2004 Europskog parlamenta i Vijeća od 31. ožujka 2004. o deterdžentima (SL L 104, 8.4.2004., str. 1.).

         (4)  Preporuka Komisije 2011/696/EU od 18. listopada 2011. o definiciji nanomaterijala (SL L 275, 20.10.2011., str. 38.).

         PRILOG

            OKVIR

            MJERILA ZA DODJELU ZNAKA ZA OKOLIŠ EU-a

            Mjerila za dodjelu znaka za okoliš EU-a za deterdžente za strojno pranje posuđa

         MJERILA

                     1.

                     Doziranje

                     2.

                     Toksičnost za vodene organizme

                     3.

                     Biorazgradivost

                     4.

                     Palmino ulje iz održivih izvora, uključujući ulje od palminih koštica i njihove derivate

                     5.

                     Tvari čija je upotreba zabranjena ili ograničena

                     6.

                     Ambalaža

                     7.

                     Prikladnost za upotrebu

                     8.

                     Informacije za korisnike

                     9.

                     Informacije koje se navode na znaku za okoliš EU-a

               PROCJENJIVANJE I VERIFIKACIJA
         (a)   Zahtjevi

         Posebni zahtjevi u pogledu procjenjivanja i verifikacije navedeni su unutar svakog mjerila.
         Ako se od podnositelja zahtjeva traži dostavljanje nadležnim tijelima izjava, dokumenata, analiza, izvješća o ispitivanjima ili drugih dokaza kojima se dokazuje sukladnost s mjerilima, ti dokazi mogu, prema potrebi, potjecati od podnositelja zahtjeva i/ili njegova ili njegovih dobavljača.
         Nadležna tijela priznaju prvenstveno potvrde koje su izdala tijela akreditirana prema relevantnoj usklađenoj normi za ispitne i umjerne laboratorije te verifikacije koje provode tijela koja su akreditirana prema relevantnoj usklađenoj normi za tijela za certificiranje proizvoda, postupaka i usluga. Akreditacija se provodi u skladu s Uredbom (EZ) br. 765/2008 Europskog parlamenta i Vijeća (1).
         Prema potrebi, osim ispitnih metoda navedenih za svako mjerilo mogu se primjenjivati i druge ispitne metode ako ih nadležno tijelo koje procjenjuje zahtjev prihvati kao jednakovrijedne.
         Nadležna tijela mogu, prema potrebi, tražiti popratnu dokumentaciju i provoditi neovisne verifikacije ili terenske posjete.
         Preduvjet je da proizvod udovoljava svim primjenjivim pravnim zahtjevima zemlje ili zemalja u kojima se taj proizvod namjerava staviti na tržište. Podnositelj zahtjeva dostavlja izjavu o sukladnosti proizvoda s tim zahtjevom.
         „Baza podataka o sastojcima deterdženata” (popis DID), dostupna na internetskoj stranici o znaku za okoliš EU-a, sadržava ulazne tvari koje se najčešće upotrebljavaju u formulacijama deterdženata i kozmetike. Popis se upotrebljava za dobivanje podataka za izračun kritičnog volumena razrjeđivanja (CDV) i ocjenjivanje biorazgradivosti ulaznih tvari. Za tvari koje nisu na popisu DID dane su smjernice za izračun ili ekstrapolaciju odgovarajućih podataka.
         Nadležnom tijelu podnosi se popis svih ulaznih tvari s njihovim trgovačkim nazivom (ako postoji), kemijskim nazivom, CAS brojem, DID brojem, upotrijebljenom količinom, funkcijom i oblikom prisutnim u formulaciji konačnog proizvoda (uključujući foliju topivu u vodi, ako se upotrebljava).
         Konzervansi, mirisi i bojila navode se neovisno o koncentraciji. Druge ulazne tvari navode se ako njihova koncentracija iznosi najmanje 0,010 % masenog udjela.
         Sve ulazne tvari u obliku nanomaterijala jasno se navode na popisu uz riječ „nano” napisanu u zagradi.
         Za svaku navedenu ulaznu tvar dostavljaju se sigurnosno-tehnički listovi u skladu s Uredbom (EZ) br. 1907/2006 Europskog parlamenta i Vijeća (2). Ako sigurnosno-tehnički list nije dostupan za pojedinačnu tvar jer je ona dio smjese, podnositelj zahtjeva dostavlja sigurnosno-tehnički list za smjesu.
         (b)   Pragovi mjerenja

         Usklađenost s ekološkim mjerilima potrebna je za sve ulazne tvari kako je određeno u tablici 1.

            Tablica 1.

            Granične razine primjenjive na ulazne tvari prema mjerilu za deterdžente za strojno pranje posuđa (% masenog udjela)

                     Mjerilo

                     Površinski aktivne tvari

                     Konzervansi

                     Bojila

                     Mirisi

                     Drugo (npr. enzimi)

                     Toksičnost za vodene organizme

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Biorazgradivost

                     površinski aktivne tvari

                     ≥ 0,010

                     n.p.

                     n.p.

                     n.p.

                     n.p.

                     organske tvari

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Palmino ulje iz održivih izvora

                     ≥ 0,010

                     n.p.

                     n.p.

                     n.p.

                     ≥ 0,010

                     Tvari čija je upotreba zabranjena ili ograničena

                     navedene tvari čija je upotreba zabranjena ili ograničena

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     opasne tvari

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     posebno zabrinjavajuće tvari

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     mirisi

                     n.p.

                     n.p.

                     n.p.

                     nema granične vrijednosti (*1)

                     n.p.

                     konzervansi

                     n.p.

                     nema granične vrijednosti (*1)

                     n.p.

                     n.p.

                     n.p.

                     bojila

                     n.p.

                     n.p.

                     nema granične vrijednosti (*1)

                     n.p.

                     n.p.

                     enzimi

                     n.p.

                     n.p.

                     n.p.

                     n.p.

                     nema granične vrijednosti (*1)

               REFERENTNA DOZA
         Kod izračuna u svrhu dokazivanja sukladnosti s mjerilima za dodjelu znaka za okoliš EU-a i ispitivanja sposobnosti čišćenja sljedeća se doza uzima kao referentna doza:

                     Deterdžent za strojno pranje posuđa

                     Najviša doza koju proizvođač preporučuje za pranje 12 normalno zaprljanih kompleta posuđa u uobičajenim okolnostima („ciklus pranja”) kako je utvrđeno u normi EN 50242 (navedena u g/ciklus pranja ili ml/ciklus pranja).

                     Sredstvo za ispiranje

                     3 ml/ciklus pranja

            Procjenjivanje i verifikacija: podnositelj zahtjeva dostavlja etiketu proizvoda ili upute za upotrebu koje uključuju upute za doziranje.

            Mjerilo 1. – Doziranje

         Referentna doza ne smije prelaziti sljedeće količine:

                     Vrsta proizvoda

                     Doza
                     (g/ciklus pranja)

                     Jednofunkcijski deterdžent za strojno pranje posuđa

                     19,0

                     Višefunkcijski deterdžent za strojno pranje posuđa

                     21,0

               Sredstva za ispiranje izuzeta su od ovog zahtjeva.

            Procjenjivanje i verifikacija: podnositelj zahtjeva dostavlja etiketu proizvoda koja uključuje upute za doziranje i dokumentaciju koja prikazuje gustoću (g/ml) tekućih proizvoda i gelova.

            Mjerilo 2. – Toksičnost za vodene organizme

         Kritični volumen razrjeđivanja (CDVkronični) proizvoda ne smije premašiti sljedeće granične vrijednosti za referentnu dozu:

                     Vrsta proizvoda

                     Granična vrijednost CDV-a
                     (l/ciklus pranja)

                     Jednofunkcijski deterdžent za perilice posuđa

                     22 500

                     Višefunkcijski deterdžent za perilice posuđa

                     27 000

                     Sredstvo za ispiranje

                     7 500

            Procjenjivanje i verifikacija: podnositelj zahtjeva dostavlja izračun vrijednosti CDVkronični proizvoda. Tablica za izračun vrijednosti CDVkronični dostupna je na internetskoj stranici o znaku za okoliš EU-a.
         CDVkronični izračunava se za sve ulazne tvari (i) u proizvodu s pomoću sljedeće jednadžbe:

         Pri čemu je:

                     doza(i)

                     :

                     masa (g) tvari (i) u referentnoj dozi;

                     DF(i)

                     :

                     faktor razgradnje za tvar (i);

                     TFkronična(i)

                     :

                     faktor kronične toksičnosti za tvar (i).

               Za vrijednosti DF(i) i TFkronična(i) uzimaju se one navedene u najnovijoj verziji dijela A popisa DID. Ako ulazna tvar nije uvrštena u dio A, podnositelj zahtjeva procjenjuje vrijednosti na temelju pristupa opisanog u dijelu B popisa DID uz prilaganje povezane dokumentacije.

            Mjerilo 3. – Biorazgradivost

         (a)   Biorazgradivost površinski aktivnih tvari

         Sve površinski aktivne tvari moraju biti lako razgradive (u aerobnim uvjetima).
         Sve površinski aktivne tvari razvrstane kao opasne za vodeni okoliš, odnosno kao akutna opasnost 1. kategorije (H400) ili kronična opasnost 3. kategorije (H412), u skladu s Uredbom (EZ) br. 1272/2008 Europskog parlamenta i Vijeća (3) moraju biti biorazgradive i u anaerobnim uvjetima.
         (b)   Biorazgradivost organskih spojeva

         U proizvodu sadržaj organskih tvari koje nisu biorazgradive u aerobnim uvjetima (nisu lako biorazgradive, aNBO) ili koje nisu biorazgradive u anaerobnim uvjetima (anNBO) ne smije premašiti sljedeće granične vrijednosti za referentnu dozu:

                     Vrsta proizvoda

                     aNBO
                     (g/ciklus pranja)

                     anNBO
                     (g/ciklus pranja)

                     Deterdženti za strojno pranje posuđa

                     1,00

                     3,00

                     Proizvodi za ispiranje

                     0,15

                     0,50

            Procjenjivanje i verifikacija: podnositelj zahtjeva dostavlja dokumentaciju o razgradivosti površinski aktivnih tvari kao i izračun aNBO-a i anNBO-a za proizvod. Tablica za izračun vrijednosti aNBO-a i anNBO-a dostupna je na internetskoj stranici o znaku za okoliš EU-a.
         Za razgradivost površinski aktivnih tvari te za vrijednosti aNBO-a i anNBO-a za organske spojeve upućuje se na najnoviju verziju popisa DID.
         Za ulazne tvari koje nisu uvrštene u dio A popisa DID dostavljaju se relevantne informacije iz literature ili drugih izvora ili odgovarajući rezultati ispitivanja iz kojih je vidljivo da su biorazgradive u aerobnim i anaerobnim uvjetima, kako je opisano u dijelu B tog popisa.
         U nedostatku gore navedene dokumentacije o razgradivosti ulazna tvar koja nije površinski aktivna tvar može biti izuzeta od zahtjeva za razgradivost u anaerobnim uvjetima ako je ispunjen jedan od sljedeća tri uvjeta:

                     1.

                     lako je razgradiva i ima nisku sposobnost adsorpcije (A < 25 %);

                     2.

                     lako je razgradiva i ima visoku sposobnost desorpcije (D > 75 %);

                     3.

                     lako je razgradiva i nema svojstvo bioakumulacije (4).

               Ispitivanje adsorpcije/desorpcije provodi se u skladu sa Smjernicom 106. OECD-a.

            Mjerilo 4. – Palmino ulje iz održivih izvora, uključujući ulje od palminih koštica i njihove derivate

         Ulazne tvari upotrijebljene u proizvodima dobivenima iz palmina ulja ili ulja palminih koštica moraju biti dobivene s plantaža koje ispunjavaju zahtjeve u pogledu postupka certificiranja za održivu proizvodnju koji se temelji na organizacijama s više dionika koje imaju široko članstvo koje uključuje nevladine organizacije, industriju i vlade te koje se bave problemima utjecaja na okoliš, uključujući utjecaje na tlo, bioraznolikost, zalihe organskog ugljika i očuvanje prirodnih resursa.

            Procjenjivanje i verifikacija: podnositelj zahtjeva dostavlja potvrde i certifikate o lancu nadzora koje izdaju treće osobe da palmino ulje i ulje od palminih koštica upotrijebljeni u proizvodnji ulaznih tvari potječu s plantaža s održivim upravljanjem.
         Prihvaćaju se potvrde Okruglog stola za održivo palmino ulje (model opskrbnog lanca „Identity Preserved” – „očuvan identitet”, „Segregated” – „odvojeno” ili „Mass Balance” – „bilanca mase”) ili bilo kojega jednakovrijednog ili strožeg programa održive proizvodnje.
         Za kemijske derivate palminog ulja i za ulje od palminih koštica prihvatljivo je dokazati održivost sustavima „Book and Claim” kao što su „GreenPalm” ili jednakovrijedne potvrde dostavljanjem prijavljenih iznosa nabavljenih i otkupljenih potvrda „GreenPalm” u okviru godišnjih priopćenja o napretku tijekom posljednjega godišnjeg razdoblja trgovanja.

            Mjerilo 5. – Tvari čija je upotreba zabranjena ili ograničena

         (a)   Navedene tvari čija je upotreba zabranjena ili ograničena

         i.   Tvari čija je upotreba zabranjena

         Tvari navedene u nastavku ne smiju biti sadržane u formulaciji proizvoda neovisno o koncentraciji:

                     —

                     alkilfenolni etoksilati (APEO) i drugi alkilfenolni derivati,

                     —

                     atranol,

                     —

                     kloroatranol,

                     —

                     dietilentriaminpentaoctena kiselina (DTPA),

                     —

                     etilendiamintetraoctena kiselina (EDTA) i njezine soli,

                     —

                     formaldehid i tvari koje ga otpuštaju (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksilmetilglicinat, diazolidinilurea) osim nečistoća formaldehida u površinski aktivnim tvarima na bazi polialkoksilnih spojeva do koncentracije od 0,010 % masenog udjela u ulaznoj tvari,

                     —

                     glutaraldehid,

                     —

                     hidroksiizoheksil 3-cikloheksen karboksaldehid (HICC),

                     —

                     mikroplastika,

                     —

                     nanosrebro,

                     —

                     nitromošusi i policiklični mošusi,

                     —

                     fosfati,

                     —

                     perfluorirani alkilati,

                     —

                     kvarterne amonijeve soli koje nisu lako biorazgradive,

                     —

                     reaktivni spojevi klora,

                     —

                     rodamin B,

                     —

                     natrijev hidroksimetilglicinat,

                     —

                     triklosan,

                     —

                     3-jodo-2-propinilbutilkarbamat.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, čime se potvrđuje da navedene tvari nisu sadržane u formulaciji proizvoda neovisno o koncentraciji.
         ii.   Tvari čija je upotreba ograničena

         Tvari navedene u nastavku ne smiju biti sadržane u formulaciji u koncentraciji koja premašuje navedene vrijednosti:

                     —

                     2-metil-2H-izotiazol-3-on: 0,0050 % masenog udjela,

                     —

                     1,2-benzizotiazol-3(2H)-on: 0,0050 % masenog udjela,

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 % masenog udjela.

               Sadržaj ukupnog fosfora (P) izračunan kao elementarni fosfor ograničen je na:

                     —

                     0,20 g/ciklus pranja za deterdžente za strojno pranje posuđa,

                     —

                     0,030 g/ciklus pranja za proizvode za ispiranje.

               Mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 ne smiju biti prisutne u količinama ≥ 0,010 % masenog udjela za svaku tvar.

            Procjenjivanje i verifikacija: podnositelj zahtjeva dostavlja sljedeće dokumente:

                     (a)

                     ako se upotrebljavaju izotiazolinoni, potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je upotrijebljeni sadržaj izotiazolinona jednak ili niži od utvrđenih graničnih vrijednosti;

                     (b)

                     potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je ukupna količina elementarnog fosfora jednaka ili niža od utvrđenih graničnih vrijednosti. Izjava se podupire izračunima sadržaja ukupnog fosfora u proizvodu;

                     (c)

                     potpisanu izjavu o sukladnosti, prema potrebi popraćenu izjavama ili dokumentacijom dobavljača, čime se potvrđuje da mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 nisu prisutne u količinama iznad utvrđenih graničnih vrijednosti.

               (b)   Opasne tvari

         i.   Konačni proizvod

         Konačni proizvod ne razvrstava se i ne označuje kao akutno toksičan, specifično toksičan za ciljne organe, kao tvar koja izaziva preosjetljivost dišnih putova ili kože, kao karcinogen, mutagen ili reproduktivno toksičan, ili kao opasan za vodeni okoliš, kako je definirano u Prilogu I. Uredbi (EZ) br. 1272/2008 i u skladu s popisom navedenim u tablici 2.
         ii.   Ulazne tvari

         Proizvod ne smije sadržavati ulazne tvari s graničnom koncentracijom jednakom ili višom od 0,010 % masenog udjela u konačnom proizvodu koje ispunjavaju kriterije za razvrstavanje kao otrovne, opasne za vodeni okoliš, kao tvari koje izazivaju preosjetljivost dišnih putova ili kože, kao karcinogene, mutagene ili reproduktivno toksične tvari u skladu s Prilogom I. Uredbi (EZ) br. 1272/2008 i u skladu s popisom u tablici 2.
         Ako su strože određene, generičke ili specifične granične koncentracije utvrđene u skladu s člankom 10. Uredbe (EZ) br. 1272/2008 imaju prednost.

            Tablica 2.

            Ograničena razvrstavanja prema opasnosti i njihove kategorije

                     Akutna toksičnost

                     Kategorije 1. i 2.

                     Kategorija 3.

                     H300 Smrtonosno ako se proguta

                     H301 Otrovno ako se proguta

                     H310 Smrtonosno u dodiru s kožom

                     H311 Otrovno u dodiru s kožom

                     H330 Smrtonosno ako se udiše

                     H331 Otrovno ako se udiše

                     H304 Može biti smrtonosno ako se proguta i uđe u dišni sustav

                     EUH070 Otrovno u dodiru s očima

                     Specifična toksičnost za ciljne organe

                     Kategorija 1.

                     Kategorija 2.

                     H370 Uzrokuje oštećenje organa

                     H371 Može uzrokovati oštećenje organa

                     H372 Uzrokuje oštećenje organa tijekom produljene ili ponavljane izloženosti

                     H373 Može uzrokovati oštećenje organa tijekom produljene ili ponavljane izloženosti

                     Izazivanje preosjetljivosti dišnih putova i kože

                     Kategorija 1.A/1

                     Kategorija 1.B

                     H317: Može izazvati alergijsku reakciju na koži

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     H334: Ako se udiše, može izazvati simptome alergije ili astme ili poteškoće s disanjem

                     Karcinogeni, mutageni ili reproduktivno toksični

                     Kategorije 1.A i 1.B

                     Kategorija 2.

                     H340 Može izazvati genetska oštećenja

                     H341 Sumnja na moguće izazivanje genetskih oštećenja

                     H350 Može uzrokovati rak

                     H351 Sumnja na moguće uzrokovanje raka

                     H350i Može uzrokovati rak ako se udiše

                     H360F Može štetno djelovati na plodnost

                     H361f Sumnja na štetno djelovanje na plodnost

                     H360D Može naškoditi nerođenom djetetu

                     H361d Sumnja na mogućnost štetnog djelovanja na nerođeno dijete

                     H360FD Može štetno djelovati na plodnost. Može naškoditi nerođenom djetetu

                     H361fd Sumnja na štetno djelovanje na plodnost. Sumnja na štetno djelovanje na nerođeno dijete

                     H360Fd Može štetno djelovati na plodnost. Sumnja na štetno djelovanje na nerođeno dijete

                     H362 Može štetno djelovati na djecu koja se hrane majčinim mlijekom

                     H360Df Može naškoditi nerođenom djetetu. Sumnja na moguće štetno djelovanje na plodnost

                     Opasno za vodeni okoliš

                     Kategorije 1. i 2.

                     Kategorije 3. i 4.

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     H410 Vrlo otrovno za vodeni okoliš s dugotrajnim učincima

                     H413 Može uzrokovati dugotrajne štetne učinke za vodeni okoliš

                     H411 Otrovno za vodeni okoliš s dugotrajnim učincima

                     Opasno za ozonski sloj

                     H420 Opasno za ozonski sloj

               Ovo se mjerilo ne primjenjuje na ulazne tvari obuhvaćene člankom 2. stavkom 7. točkama (a) i (b) Uredbe (EZ) br. 1907/2006 u kojoj se određuju mjerila za izuzeće tvari iz priloga IV. i V. toj Uredbi od zahtjeva za registraciju, daljnje korisnike i evaluaciju. Kako bi se odredilo primjenjuje li se to izuzeće, podnositelj zahtjeva provjerava sve ulazne tvari čija je koncentracija viša od 0,010 % masenog udjela.
         Tvari i smjese uvrštene u tablicu 3. izuzete su iz mjerila 5. točke (b) podtočke ii.

            Tablica 3.

            Tvari na koje se primjenjuje izuzeće

                     Tvar

                     Oznaka upozorenja

                     Površinski aktivne tvari

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     Suptilizin

                     H400 Vrlo otrovno za vodeni okoliš

                     H411 Otrovno za vodeni okoliš s dugotrajnim učincima

                     Enzimi (*2)

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     NTA kao nečistoća u MGDA i GLDA (*3)

                     H351 Sumnja na moguće uzrokovanje raka

            Procjenjivanje i verifikacija: podnositelj zahtjeva dokazuje sukladnost s ovim mjerilom za konačni proizvod i za sve ulazne tvari čija je koncentracija viša od 0,010 % masenog udjela u konačnom proizvodu. Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna od tih tvari ne ispunjava kriterije za razvrstavanje s jednom ili više oznaka upozorenja navedenih u tablici 2. u oblicima i fizikalnim stanjima u kojima su prisutne u proizvodu.
         Za tvari navedene u prilozima IV. i V. Uredbi (EZ) br. 1907/2006 koje su izuzete od obveze registracije na temelju članka 2. stavka 7. točaka (a) i (b) te Uredbe dovoljna je izjava podnositelja zahtjeva o sukladnosti.
         Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje prisutnost ulaznih tvari koje ispunjavaju uvjete za izuzeće.
         (c)   Posebno zabrinjavajuće tvari

         Konačni proizvod ne smije sadržavati ulazne tvari koje su određene u skladu s postupkom opisanim u članku 59. stavku 1. Uredbe (EZ) br. 1907/2006, kojim se utvrđuje popis posebno zabrinjavajućih tvari.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna tvar s popisa nije prisutna.
         Na dan podnošenja zahtjeva upućuje se na najnoviji popis posebno zabrinjavajućih tvari.
         (d)   Mirisi

         Sve ulazne tvari koje se proizvodu dodaju kao mirisi moraju se proizvoditi i njima se mora rukovati prema kodeksu prakse Međunarodnog udruženja za mirise (IFRA) (5). Proizvođač mora slijediti preporuke normi Međunarodnog udruženja za mirise u vezi sa zabranom, ograničenom upotrebom i određenim mjerilima čistoće.

            Procjenjivanje i verifikacija: dobavljač ili proizvođač mirisa, prema potrebi, dostavlja potpisanu izjavu o sukladnosti.
         (e)   Konzervansi

                     i.

                     Proizvod smije sadržavati konzervanse samo u svrhu konzerviranja proizvoda i to u dozi koja odgovara isključivo toj namjeni. To se ne odnosi na površinski aktivne tvari koje također mogu imati biocidna svojstva.

                     ii.

                     Proizvod može sadržavati konzervanse uz uvjet da nemaju svojstvo bioakumulacije. Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

                     iii.

                     Zabranjeno je navoditi tvrdnje ili davati naznake na ambalaži ili na bilo koji drugi način da proizvod ima antimikrobno ili dezinfekcijsko djelovanje.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodane konzervanse te informacijama o njihovim vrijednostima BCF i/ili log Kow. Podnositelj zahtjeva također mora dostaviti dizajn ambalaže.
         (f)   Bojila

         Bojila u proizvodu ne smiju imati svojstvo bioakumulacije.
         Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF. Ako su bojila odobrena za upotrebu u hrani, nije potrebno podnijeti dokumentaciju o potencijalu bioakumulacije.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodana bojila te informacijama o njihovim vrijednostima BCF ili log Kow, ili dokumentaciju kojom se osigurava da je bojilo odobreno za upotrebu u hrani.
         (g)   Enzimi

         Upotrebljavaju se samo obloženi enzimi (u krutom obliku) i enzimi u tekućem/polukrutom stanju.

            Procjenajivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za sve dodane enzime.

            Mjerilo 6. – Ambalaža

         (a)   Omjer težine/korisnosti (WUR)

         Omjer težine/korisnosti (WUR) proizvoda izračunava se samo za primarnu ambalažu i ne smije premašiti sljedeće vrijednosti za referentnu dozu.

                     Vrsta proizvoda

                     WUR
                     (g/ciklus pranja)

                     Deterdženti za strojno pranje posuđa

                     2,4

                     Proizvodi za ispiranje

                     1,5

               Primarna ambalaža izrađena od više od 80 % recikliranog materijala izuzima se od ovog zahtjeva.

            Procjenjivanje i verifikacija: podnositelj zahtjeva dostavlja izračun WUR-a za proizvod. Ako se proizvod prodaje u različitim ambalažama (tj. ambalažama različitih volumena), izračun se podnosi za svaku veličinu ambalaže za koju se dodjeljuje znak za okoliš EU-a.
         WUR se izračunava kako slijedi:
         WUR = Σ ((Wi + Ui)/(Di * Ri))
         Pri čemu je:

                     Wi

                     :

                     masa (g) primarne ambalaže (i);

                     Ui

                     :

                     masa (g) nerabljene reciklirane ambalaže u primarnoj ambalaži (i) Ui = Wi, osim ako podnositelj zahtjeva može dokazati suprotno;

                     Di

                     :

                     broj referentnih doza sadržanih u primarnoj ambalaži (i);

                     Ri

                     :

                     indeks ponovnog punjenja. Ri = 1 (ambalaža se ne koristi ponovno u istu svrhu) ili Ri = 2 (ako podnositelj zahtjeva može dokazati da se sastavni dio ambalaže može ponovno koristiti za iste potrebe i da prodaje punjenja).

               Podnositelj zahtjeva dostavlja potpisanu izjavu o sukladnosti kojom se potvrđuje sadržaj rabljenog recikliranog materijala zajedno s odgovarajućim dokumentima. Ambalaža se smatra rabljenom recikliranom ako su sirovine za ambalažu prikupljene od proizvođača ambalaže u fazi distribucije ili potrošnje.
         (b)   Dizajn za recikliranje

         Plastična ambalaža mora biti oblikovana kako bi se olakšalo učinkovito recikliranje izbjegavanjem potencijalnih kontaminanata i nekompatibilnih materijala za koje se zna da otežavaju odvajanje ili obradu ili smanjuju kvalitetu reciklata. Etiketa ili omot, poklopac i, ako je primjenjivo, zaštitni premazi ne smiju sadržavati, pojedinačno ili u kombinaciji, materijale i sastavne dijelove navedene u tablici 4. Mehanizmi crpki (uključujući one u štrcaljkama) izuzeti su iz ovog zahtjeva.

            Tablica 4.

            Materijali i sastavni dijelovi zabranjeni u dijelovima ambalaže

                     Dio ambalaže

                     Zabranjeni materijali i sastavni dijelovi (*4)

                     Etiketa ili omot

                                 —

                                 etiketa ili omot od PS-a u kombinaciji s PET, PP ili HDPE bocom

                                 —

                                 etiketa ili omot od PVC-a u kombinaciji s PET, PP ili HDPE bocom

                                 —

                                 etiketa ili omot od PETG-a u kombinaciji s PET bocom

                                 —

                                 svi drugi plastični materijali za omote/etikete s gustoćom > 1 g/cm3 koji se koriste kod PET boca

                                 —

                                 svi drugi plastični materijali za omote/etikete s gustoćom < 1 g/cm3 koji se koriste kod PP ili HDPE boca

                                 —

                                 etikete ili omoti koji su metalizirani ili zavareni za ambalažu (označivanje s pomoću kalupa)

                     Poklopac

                                 —

                                 poklopac od PS-a u kombinaciji s PET, HDPE ili PP bocom

                                 —

                                 poklopac od PVC-a u kombinaciji s PET, PP ili HDPE bocom

                                 —

                                 poklopci od PETG-a ili materijal poklopca gustoće < 1 g/cm3 u kombinaciji s PET bocom

                                 —

                                 poklopci izrađeni od metala, stakla ili EVA-e koji se ne mogu jednostavno odvojiti od boce

                                 —

                                 silikonski poklopci. Izuzeti su silikonski poklopci gustoće < 1 g/cm3 u kombinaciji s PET bocom i silikonski poklopci gustoće > 1 g/cm3 u kombinaciji s PEHD ili PP bocom

                                 —

                                 metalni ovoji ili pečati koji ostaju na boci ili njezinu poklopcu nakon otvaranja proizvoda

                     Zaštitni premazi

                     poliamid, funkcionalni poliolefini, metalizirane zaštite i zaštite koje sprečavaju prodor svjetla

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi uz navođenje sastava materijala ambalaže uključujući spremnik, etiketu ili omot, ljepila, poklopce i zaštitne premaze, zajedno s fotografijama i tehničkim crtežima primarne ambalaže.

            Mjerilo 7. – Prikladnost za upotrebu

         Proizvod mora imati zadovoljavajuću učinkovitost čišćenja na najnižoj temperaturi i u najmanjoj dozi koju proizvođač preporučuje za tvrdoću vode u skladu s najnovijim testom prema normi IKW-a (6) ili najnovijoj normi EN 50242/EN 60436, kako je izmijenjen u „Okvirnom testu uspješnosti deterdženata za strojno pranje posuđa” dostupnom na internetskoj stranici o znaku za okoliš EU-a (7).

            Procjenjivanje i verifikacija: podnositelj zahtjeva dostavlja dokumentaciju kojom se potvrđuje da je proizvod ispitan pod uvjetima navedenima u normi IKW-a ili okviru i da se rezultatima pokazalo da proizvod postiže barem minimalnu potrebnu učinkovitost čišćenja. Podnositelj zahtjeva također prema potrebi dostavlja dokumentaciju kojom se dokazuje sukladnost s laboratorijskim zahtjevima uvrštenima u relevantne usklađene norme za ispitne i umjerne laboratorije.
         Jednakovrijedno ispitivanje učinkovitosti može se koristiti ako je nadležno tijelo ocijenilo i prihvatilo jednakovrijednost.

            Mjerilo 8. – Informacije za korisnike

         Uz proizvod se prilažu upute za ispravnu upotrebu kako bi se povećala učinkovitost proizvoda i smanjio otpad te smanjilo onečišćenje voda i iskorištavanje resursa. Te upute moraju biti čitljive ili uključivati grafički prikaz ili ikone i uključivati informacije o sljedećem:
         (a)   Upute za doziranje

         Podnositelj zahtjeva poduzima prikladne korake kako bi potrošačima pomogao da poštuju preporučenu dozu i osigurava upute za doziranje te praktičan sustav za doziranje (npr. čepovi).
         Upute za doziranje uključuju informacije o preporučenoj dozi za standardno opterećenje.
         (b)   Informacije o zbrinjavanju ambalaže

         Na primarnoj ambalaži uvrštene su informacije o ponovnoj upotrebi, recikliranju i ispravnom zbrinjavanju ambalaže.
         (c)   Podaci o okolišu

         Na primarnoj ambalaži treba stajati tekst u kojem se navodi važnost korištenja točne doze i najniža preporučena temperatura radi smanjenja potrošnje energije i vode te smanjenja onečišćenja voda.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda.

            Mjerilo 9. – Informacije koje se pojavljuju na znaku za okoliš EU-a

         Logotip je vidljiv i čitljiv. Registracijski broj znaka za okoliš EU-a nalazi se na proizvodu, čitljiv je i jasno vidljiv.
         Podnositelj zahtjeva može se odlučiti za uvrštenje neobaveznog tekstualnog polja na etiketi koje sadrži sljedeći tekst:

                     —

                     ograničeni učinak na vodeni okoliš,

                     —

                     ograničena količina opasnih tvari,

                     —

                     provedeno ispitivanje učinkovitosti čišćenja.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda ili dizajna ambalaže na kojem je postavljen znak za okoliš EU-a, zajedno s potpisanom izjavom o sukladnosti.

            (1)  Uredba (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 (SL L 218, 13.8.2008., str. 30.).

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            (*1)  „Nema granične vrijednosti” znači: neovisno o koncentraciji, sve namjerno dodane tvari, nusproizvodi i nečistoće od sirovina (analitička granica detekcije).

            n.p.– nije primjenjivo.

            (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            (4)  Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

            (*2)  Uključujući stabilizatore i druge pomoćne tvari u pripravcima.

            (*3)  U koncentracijama nižima od 0,2 % u sirovini uz uvjet da je ukupna koncentracija u konačnom proizvodu niža od 0,10 %.

            (5)  Dostupno na internetskoj stranici Međunarodnog udruženja za mirise http://www.ifraorg.org.

            (*4)  EVA – etilen-vinil-acetat, HDPE – polietilen visoke gustoće, PET – polietilen-tereftalat, PETG – polietilen-tereftalat promijenjenog glikola, PP – polipropilen, PS – polistiren, PVC – polivinil-klorid.

            (6)  Dostupno na adresi http://www.ikw.org/fileadmin/content/downloads/Haushaltspflege/HP_DishwasherA_B_e.pdf.

            (7)  [URL za protokol na internetskoj stranici o znaku za okoliš EU-a umetnut će se kasnije – trenutačno se svi predloženi dokumenti protokola mogu pronaći u tehničkom izvješću].


title: 2005/94/EZ, Euratom: Odluka Komisije od 3. veljače 2005. o izmjeni Odluke 2001/844/EZ, EZUČ, Euratom

text:
               01/Sv. 004

               HR

               Službeni list Europske unije

               46

         32005D0094

               L 031/66

               SLUŽBENI LIST EUROPSKE UNIJE

               03.02.2005.

      ODLUKA KOMISIJE

   od 3. veljače 2005.
   o izmjeni Odluke 2001/844/EZ, EZUČ, Euratom
   (2005/94/EZ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 218. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 131.,
   uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 1.,
   budući da:

               (1)

               Sigurnosni sustav Komisije zasniva se na načelima utvrđenim u Odluci Vijeća 2001/264/EZ od 19. ožujka 2001. o donošenju sigurnosnih propisa Vijeća (1) kako bi se zajamčilo neometano funkcioniranje postupka odlučivanja u Uniji.

               (2)

               Prilog Odluci Komisije 2001/844/EZ, EZUČ, Euratom od 29. studenoga 2001. o izmjeni njezinog Poslovnika (2) sadrži unutarnji Pravilnik Komisije o sigurnosti.

               (3)

               Dodatak 1. Pravilniku o sigurnosti koji je priložen tim odredbama sadrži tablicu ekvivalentnosti, uključujući nacionalne oznake stupnjeva tajnosti.

               (4)

               Češka, Estonija, Cipar, Latvija, Litva, Mađarska, Malta, Poljska, Slovenija i Slovačka potpisale su 16. travnja 2003. Ugovor o pristupanju Europskoj uniji (3). Dodatak 1. Pravilniku o sigurnosti trebalo bi izmijeniti kako bi se uključilo ove države.

               (5)

               Europska unija je 14. ožujka 2003. potpisala sporazum (4) s NATO-m o sigurnosti informacija. Stoga je potrebno također uskladiti stupnjeve tajnosti NATO-a s Pravilnikom o sigurnosti iz Dodatka 1.

               (6)

               Francuska i Nizozemska promijenile su svoje zakonodavstvo u području određivanja stupnjeva tajnosti.

               (7)

               Radi jasnoće trebalo bi zamijeniti Dodatak 1. Pravilniku o sigurnosti.

               (8)

               Istodobno bi trebalo ispraviti Prilog Odluci 2001/844/EZ, EZUČ, Euratom, kako bi se osiguralo da se četiri stupnja tajnosti istovrsno koriste u svim jezičnim inačicama,

         ODLUČILA JE:
   Članak 1.
   Dodatak 1. Pravilniku o sigurnosti koji je dio Priloga Odluci 2001/844/EZ, EZUČ, Euratom zamjenjuje se Prilogom ovoj Odluci.
   Članak 2.
   Prilog Odluci 2001/844/EZ, EZUČ, Euratom mijenja se tako da se četiri stupnja sigurnosti u svim jezičnim verzijama zamjenjuju odgovarajućim sljedećim izrazima, koji se uvijek pišu velikim slovima:

               —

                  „RESTREINT UE”,

               —

                  „CONFIDENTIEL UE”,

               —

                  „SECRET UE”,

               —

                  „TRES SECRET UE/EU TOP SECRET”.

         Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 3. veljače 2005.

            Za Komisiju

         Siim KALLAS

            Potpredsjednik

      (1)  SL L 101, 11.4.2001., str. 1. Odluka kako je izmijenjena Odlukom 2004/194/EZ (SL L 63, 28.2.2004., str. 48.).

      (2)  SL L 317, 3.12.2001., str. 1.

      (3)  SL L 236, 23.9.2003., str. 17.

      (4)  SL L 80, 27.3.2003., str. 36.
   PRILOG

         „Dodatak 1.

            USPOREDBA NACIONALNIH OZNAKA STUPNJEVA TAJNOSTI

                     Stupnjevi tajnosti EU-a

                     TRES SECRET UE/EU TOP SECRET

                     SECRET UE

                     CONFIDENTIEL UE

                     RESTREINT UE

                     Stupnjevi tajnosti WEU-a

                     FOCAL TOP SECRET

                     WEU SECRET

                     WEU CONFIDENTIAL

                     WEU RESTRICTED

                     Stupnjevi tajnosti EURATOMA

                     EURA TOP SECRET

                     EURA SECRET

                     EURA CONFIDENTIAL

                     EURA RESTRICTED

                     Stupnjevi tajnosti NATO-a

                     COSMIC TOP SECRET

                     NATO SECRET

                     NATO CONFIDENTIAL

                     NATO RESTRICTED

                     Belgija

                     Très Secret
                     Zeer Geheim

                     Secret
                     Geheim

                     Confidentiel
                     Vertrouwelijk

                     Diffusion restreinte
                     Beperkte Verspreiding

                     Češka

                     Přísn tajné

                     Tajné

                     Důvěrné

                     Vyhrazené

                     Danska

                     Yderst hemmeligt

                     Hemmeligt

                     Fortroligt

                     Til tjenestebrug

                     Njemačka

                     Streng geheim

                     Geheim

                     VS (1) — Vertraulich

                     VS — Nur für den Dienstgebrauch

                     Estonija

                     Täiesti salajane

                     Salajane

                     Konfidentsiaalne

                     Piiratud

                     Grčka

                     Άκρως Απόρρητο
                     Abr: ΑΑΠ

                     Απόρρητο
                     Abr: (ΑΠ)

                     Εμπιστευτικό
                     Αbr: (ΕΜ)

                     Περιορισμένης Χρήσης
                     Abr: (ΠΧ)

                     Španjolska

                     Secreto

                     Reservado

                     Confidencial

                     Difusión Limitada

                     Francuska

                     Très Secret Défense (2)

                     Secret Défense

                     Confidentiel Défense

                     Irska

                     Top Secret

                     Secret

                     Confidential

                     Restricted

                     Italija

                     Segretissimo

                     Segreto

                     Riservatissimo

                     Riservato

                     Cipar

                     Άκρως Απόρρητο

                     Απόρρητο

                     Εμπιστευτικό

                     Περιορισμένης Χρήσης

                     Latvija

                     Sevišķi slepeni

                     Slepeni

                     Konfidenciāli

                     Dienesta vajadzībām

                     Litva

                     Visiškai slaptai

                     Slaptai

                     Konfidencialiai

                     Riboto naudojimo

                     Luksemburg

                     Très Secret

                     Secret

                     Confidentiel

                     Diffusion restreinte

                     Mađarska

                     Szigorúan titkos!

                     Titkos!

                     Bizalmas!

                     Korlátozott terjesztésű!

                     Malta

                     L-Ghola Segretezza

                     Sigriet

                     Kunfidenzjali

                     Ristrett

                     Nizozemska

                     Stg (3). Zeer Geheim

                     Stg. Geheim

                     Stg. Confidentieel

                     Departementaalvertrouwelijk

                     Austrija

                     Streng Geheim

                     Geheim

                     Vertraulich

                     Eingeschränkt

                     Poljska

                     Ściśle Tajne

                     Tajne

                     Poufne

                     Zastrzeżone

                     Portugal

                     Muito Secreto

                     Secreto

                     Confidencial

                     Reservado

                     Slovenija

                     Strogo tajno

                     Tajno

                     Zaupno

                     SVN Interno

                     Slovačka

                     Prísne tajné

                     Tajné

                     Dôverné

                     Vyhradené

                     Finska

                     Erittäin salainen

                     Erittäin salainen

                     Salainen

                     Luottamuksellinen

                     Švedska

                     Kvalificerat hemlig

                     Hemlig

                     Hemlig

                     Hemlig

                     Ujedinjena Kraljevina

                     Top secret

                     Secret

                     Confidential

                     Restricted

      (1)  VS = Verschlusssache.

      (2)  Stupanj tajnostiTrès secret défenseodnosi se na Vladina prioritetna pitanja i može se promijeniti samo uz odobrenje predsjednika Vlade.

      (3)  Stg = staatsgeheim.”


title: 2008/197/EZ: Odluka Vijeća od 18. veljače 2008. o sklapanju Sporazuma između Europske zajednice i Republike Paragvaja o određenim aspektima zračnog prometa

text:
               11/Sv. 120

               HR

               Službeni list Europske unije

               118

         32008D0197

               L 060/31

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2008.
   o sklapanju Sporazuma između Europske zajednice i Republike Paragvaja o određenim aspektima zračnog prometa
   (2008/197/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2. u vezi s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma sporazumom Zajednice.

               (2)

               Komisija je u ime Zajednice u pregovorima s Republikom Paragvajem dogovorila Sporazum o određenim aspektima usluga u zračnom prometu (Sporazum) u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama o zamjeni određenih odredaba postojećih bilateralnih sporazuma sporazumom Zajednice.

               (3)

               Sporazum je potpisan u ime Zajednice, pod uvjetom njegova mogućeg kasnijeg sklapanja u skladu s Odlukom Vijeća 2007/323/EZ (1).

               (4)

               Sporazum bi trebalo odobriti,

         ODLUČILO JE:
   Članak 1.
   Odobrava se u ime Zajednice Sporazum između Europske zajednice i Republike Paragvaja o određenim aspektima usluga u zračnom prometu.
   Članak 2.
   Predsjednik Vijeća ovlašten je imenovati osobu opunomoćenu za davanje obavijesti iz članka 8. stavka 1. Sporazuma.

      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL

      (1)  SL L 122, 11.5.2007., str. 30.


title: Odluka Vijeća (EU) 2015/2360 od 16. prosinca 2015. o imenovanju grčkog člana i grčkog zamjenika člana Odbora regija

text:
               17.12.2015

               HR

               Službeni list Europske unije

               L 331/28

         ODLUKA VIJEĆA (EU) 2015/2360
   od 16. prosinca 2015.
   o imenovanju grčkog člana i grčkog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog grčke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) odnosno (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana u Odboru regija postalo je slobodno 10. prosinca 2015. istekom mandata na temelju kojeg je predložen g. Dimitrios KALOGEROPOULOS (politically accountable to the Municipal Council of Maroussi),

               (3)

               Mjesto zamjenika člana Odbora regija postalo je slobodno istekom mandata g. Panagiotisa KATSIVELASA,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

               (a)

               članom:

                           —

                           g. Dimitrios KALOGEROPOULOS, Politically accountable to the Municipal Council of Palaio Faliro (promjena mandata);

                     i

               (b)

               zamjenikom člana:

                           —

                           g. Georgios PATOULIS, Mayor of Maroussi,

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. prosinca 2015.

            Za Vijeće

            Predsjednica

         C. DIESCHBOURG

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.


title: Odluka (EU) 2017/1741 Europskog parlamenta od 27. travnja 2017. o razrješnici za izvršenje proračuna Zajedničkog poduzeća za inicijativu za inovativne lijekove 2 za financijsku godinu 2015.

text:
               29.9.2017

               HR

               Službeni list Europske unije

               L 252/356

         ODLUKA (EU) 2017/1741 EUROPSKOG PARLAMENTA
   od 27. travnja 2017.
   o razrješnici za izvršenje proračuna Zajedničkog poduzeća za inicijativu za inovativne lijekove 2 za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za inicijativu za inovativne lijekove 2 za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za inicijativu za inovativne lijekove za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0089/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 557/2014 od 6. svibnja 2014. o osnivanju zajedničkog poduzeća za inicijativu za inovativne lijekove 2 (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0083/2017),

               1.

               daje razrješnicu izvršnom direktoru Zajedničkog poduzeća za inicijativu za inovativne lijekove 2 za izvršenje proračuna Zajedničkog poduzeća za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za inicijativu za inovativne lijekove 2, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 57.

      (2)  SL C 473, 16.12.2016., str. 58.

      (3)  SL L 298, 26.10.2012., str. 1.

      (4)  SL L 169, 7.6.2014., str. 54.

      (5)  SL L 38, 7.2.2014., str. 2.


title: Odluka Političkog i sigurnosnog odbora (ZVSP) 2015/610 od 15. travnja 2015. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2015)

text:
               18.4.2015

               HR

               Službeni list Europske unije

               L 101/60

         ODLUKA POLITIČKOG I SIGURNOSNOG ODBORA (ZVSP) 2015/610
   od 15. travnja 2015.
   o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1), a posebno njezin članak 7. stavak 1.,
   uzimajući u obzir Odluku Vijeća (ZVSP) 2015/76 od 19. siječnja 2015. o pokretanju misije ZSOP-a Europske unije u Maliju (EUCAP Sahel Mali) i izmjeni Odluke 2014/219/ZVSP (2),
   budući da:

               (1)

               Na temelju Odluke 2014/219/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu izvršavanja političkog nadzora i strateškog usmjeravanja nad misijom EUCAP Sahel Mali, uključujući odluku o imenovanju voditelja misije.

               (2)

               PSO je 26. svibnja 2014. donio Odluku EUCAP Sahel Mali/1/2014 (3) kojom je g. Albrecht CONZE imenovan voditeljem misije EUCAP Sahel Mali od 26. svibnja 2014. do 14. siječnja 2015.

               (3)

               PSO je 14. siječnja 2015. donio Odluku (ZVSP) 2015/67 (4) kojom je mandat g. Albrechta CONZEA kao voditelja misije EUCAP Sahel Mali produljen do 14. lipnja 2015.

               (4)

               Visoki predstavnik Unije za vanjske poslove i sigurnosnu politiku predložio je produljenje mandata g. Albrechta CONZEA kao voditelja misije EUCAP Sahel Mali od 15. lipnja 2015. do 14. lipnja 2016.,

         DONIO JE OVU ODLUKU:
   Članak 1.
   Mandat g. Albrechta CONZEA kao voditelja misije EUCAP Sahel Mali produljuje se do 14. lipnja 2016.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. travnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 113, 16.4.2014., str. 21.

      (2)  SL L 13, 20.1.2015., str. 5.

      (3)  Odluka Političkog i sigurnosnog odbora EUCAP Sahel Mali/1/2014 od 26. svibnja 2014. o imenovanju voditelja misije ZSOP-a Europske unije u Maliju (EUCAP Sahel Mali) (SL L 164, 3.6.2014., str. 43.).

      (4)  Odluka Političkog i sigurnosnog odbora (ZVSP) 2015/67 od 14. siječnja 2015. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2015) (SL L 11, 17.1.2015., str. 72.).


title: 2013/297/EU: Odluka Vijeća od 13. svibnja 2013. o sklapanju Sporazuma između Europske unije i Ukrajine o izmjeni Sporazuma između Europske zajednice i Ukrajine o pojednostavnjenju izdavanja viza

text:
               11/Sv. 117

               HR

               Službeni list Europske unije

               277

         32013D0297

               L 168/10

               SLUŽBENI LIST EUROPSKE UNIJE

         ODLUKA VIJEĆA
   od 13. svibnja 2013.
   o sklapanju Sporazuma između Europske unije i Ukrajine o izmjeni Sporazuma između Europske zajednice i Ukrajine o pojednostavnjenju izdavanja viza
   (2013/297/EU)
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2012/428/EU (1), 23. srpnja 2012. potpisan je Sporazum između Europske unije i Ukrajine o izmjeni Sporazuma između Europske zajednice i Ukrajine o pojednostavnjenju izdavanja viza (dalje u tekstu „Sporazum”), podložno njegovu sklapanju.

               (2)

               Sporazum bi trebalo odobriti.

               (3)

               Ova Odluka predstavlja razvoj odredaba schengenske pravne stečevine u kojoj Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanjem u nekim odredbama schengenske pravne stečevine (2); Ujedinjena Kraljevina stoga ne sudjeluje u njezinu donošenju te je ona ne obvezuje, niti se na nju primjenjuje.

               (4)

               Ova Odluka predstavlja razvoj odredaba schengenske pravne stečevine u kojoj Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanjem u nekim odredbama schengenske pravne stečevine (3); Irska stoga ne sudjeluje u njezinu donošenju te je ona ne obvezuje, niti se na nju primjenjuje.

               (5)

               U skladu s člancima 1. i 2. Protokola (br. 22) o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te je ona ne obvezuje, niti se na nju primjenjuje,

         DONIJELO JE OVU ODLUKU:
   Članak 1.
   Ovim se u ime Unije odobrava Sporazum između Europske unije i Ukrajine o izmjeni Sporazuma između Europske zajednice i Ukrajine o pojednostavnjenju izdavanja viza.
   Tekst Sporazuma priložen je ovoj Odluci.
   Članak 2.
   Predsjednik Vijeća imenuje osobu ili osobe ovlaštene u ime Unije proslijediti obavijest iz članka 2. Sporazuma, kako bi se izrazila suglasnost Unije da bude obvezana Sporazumom (4).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. svibnja 2013.

            Za Vijeće

            Predsjednik

         S. COVENEY

      (1)  SL L 199, 26.7.2012., str. 1.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: 2012/793/EU: Odluka Vijeća od 11. prosinca 2012. o sklapanju, u ime Unije, Sporazuma u obliku razmjene pisama između Europske unije i Ruske Federacije u vezi s upravljanjem carinskim kvotama koje se primjenjuju na izvoz drva iz Ruske Federacije u Europsku uniju i Protokola između Europske unije i Vlade Ruske Federacije o tehničkim načinima na temelju tog Sporazuma

text:
               11/Sv. 118

               HR

               Službeni list Europske unije

               279

         32012D0793

               L 349/3

               SLUŽBENI LIST EUROPSKE UNIJE

         ODLUKA VIJEĆA
   od 11. prosinca 2012.
   o sklapanju, u ime Unije, Sporazuma u obliku razmjene pisama između Europske unije i Ruske Federacije u vezi s upravljanjem carinskim kvotama koje se primjenjuju na izvoz drva iz Ruske Federacije u Europsku uniju i Protokola između Europske unije i Vlade Ruske Federacije o tehničkim načinima na temelju tog Sporazuma
   (2012/793/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2012/105/EU (1), Sporazum u obliku razmjene pisama između Europske unije i Ruske Federacije u vezi s upravljanjem carinskim kvotama koje se primjenjuju na izvoz drva iz Ruske Federacije u Europsku uniju („Sporazum”) i Protokol između Europske unije i Vlade Ruske Federacije o tehničkim načinima na temelju tog Sporazuma („Protokol”) potpisani su 16. prosinca 2011., podložno njihovom sklapanju.

               (2)

               Sporazum i Protokol bi trebalo odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Ruske Federacije u vezi s upravljanjem carinskim kvotama koje se primjenjuju na izvoz drva iz Ruske Federacije u Europsku uniju i Protokol između Europske unije i Vlade Ruske Federacije o tehničkim načinima na temelju tog Sporazuma odobravaju se u ime Unije (2).
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za davanje, u ime Unije, obavijesti predviđene Sporazumom i stavkom 2. člankom 26. Protokola, čime se izjavljuje suglasnost Europske unije da je Sporazum i Protokol obvezuju (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 11. prosinca 2012.

            Za Vijeće

            Predsjednik

         A. D. MAVROYIANNIS

      (1)  SL L 57, 29.2.2012., str. 1.

      (2)  Sporazum i Protokol su objavljeni u SL L 57, 29.2.2012., zajedno s odlukom o potpisivanju.

      (3)  Dan stupanja na snagu Sporazuma i Protokola objavit će Glavno tajništvo Vijeća u Službenom listu Europske unije.


title: Odluka Vijeća (EU) 2017/602 od 27. ožujka 2017. o imenovanju člana Odbora regija, kojeg je predložila Kraljevina Španjolska

text:
               29.3.2017

               HR

               Službeni list Europske unije

               L 82/8

         ODLUKA VIJEĆA (EU) 2017/602
   od 27. ožujka 2017.
   o imenovanju člana Odbora regija, kojeg je predložila Kraljevina Španjolska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog španjolske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2016/1203 (4)18. srpnja 2016. g. Jordi SOLÉ i FERRANDO zamijenio je g. Francesca HOMSA i MOLISTA u svojstvu člana.

               (2)

               Mjesto člana Odbora regija postalo je slobodno istekom mandata g. Jordija SOLÉA i FERRANDA,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

               —

               Gđa Maria BADIA i CUTCHET, Secretaria de Asuntos Exteriores y de la Unión Europea de la Comunidad Autónoma de Cataluña.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. ožujka 2017.

            Za Vijeće

            Predsjednik

         C. ABELA

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2016/1203 od 18. srpnja 2016. o imenovanju člana i zamjenika člana Odbora regija, koje je predložila Kraljevina Španjolska (SL L 198, 23.7.2016., str. 44.).


title: Odluka Vijeća 2014/906/ZVSP od 15. prosinca 2014. o izmjeni Odluke 2013/726/ZVSP u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje

text:
               16.12.2014

               HR

               Službeni list Europske unije

               L 359/151

         ODLUKA VIJEĆA 2014/906/ZVSP
   od 15. prosinca 2014.
   o izmjeni Odluke 2013/726/ZVSP u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 9. prosinca 2013. donijelo Odluku 2013/726/ZVSP (1).

               (2)

               Odlukom 2013/726/ZVSP predviđeno je provedbeno razdoblje u trajanju od 12 mjeseci za projekt iz njezina članka 1. stavka 2. nakon datuma sklapanja sporazuma o financiranju iz njezina članka 3. stavka 3.

               (3)

               Tehničko tajništvo Organizacije za zabranu kemijskog oružja (OPCW) 6. studenoga 2014. zatražilo je odobrenje od Unije za produljenje provedbenog razdoblja Odluke 2013/726/ZVSP do 30. rujna 2015. kako bi se omogućio nastavak provedbe projekta nakon isteka roka iz njezina članka 5. stavka 2.

               (4)

               Zatražena izmjena Odluke 2013/726/ZVSP odnosi se na njezin članak 5. stavak 2. i prvi stavak odjeljka „Aktivnosti” Priloga u kojem se treba izmijeniti duljina razdoblja provedbe projekta.

               (5)

               Nastavak projekta iz članka 1. stavka 2. Odluke 2013/726/ZVSP, kako se posebno navodi u zahtjevu OPCW-a od 6. studenoga 2014., mogao bi se izvesti bez utjecaja na resurse.

               (6)

               Stoga bi trebalo izmijeniti Odluku 2013/726/ZVSP kako bi se omogućila potpuna provedba u njoj navedena projekta produljenjem njezina trajanja na odgovarajući način,

         DONIJELO JE OVU ODLUKU:
   Članak 1.
   Odluka 2013/726/ZVSP mijenja se kako slijedi:

               1.

               Članak 5. stavak 2. zamjenjuje se sljedećim:
               „2.   Prestaje važiti 30. rujna 2015.”.

               2.

               U Prilogu, u odjeljku „Aktivnosti”, prvi stavak zamjenjuje se sljedećim:
               „Potpora OPCW-u pružat će se putem dostave do 5 satelitskih snimaka Satelitskog centra EU-a (EU SATCEN) tjedno u razdoblju od potpisivanja ugovora do 30. rujna 2015.”.
         Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. prosinca 2014.

            Za Vijeće

            Predsjednica

         F. MOGHERINI

      (1)  Odluka Vijeća 2013/726/ZVSP od 9. prosinca 2013. u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje (SL L 329, 10.12.2013., str. 41.).


title: Odluka Vijeća 2003/567/ZVSP od 21. srpnja 2003. o provedbi Zajedničkog stajališta 1999/533/ZVSP o doprinosu Europske unije zauzimanju za što ranije stupanje Ugovora o općoj zabrani nuklearnih pokusa (CTBT) na snagu

text:
               18/Sv. 002

               HR

               Službeni list Europske unije

               82

         32003D0567

               L 192/53

               SLUŽBENI LIST EUROPSKE UNIJE

               21.07.2003.

      ODLUKA VIJEĆA 2003/567/ZVSP
   od 21. srpnja 2003.
   o provedbi Zajedničkog stajališta 1999/533/ZVSP o doprinosu Europske unije zauzimanju za što ranije stupanje Ugovora o općoj zabrani nuklearnih pokusa (CTBT) na snagu
   VIJEĆE EUROPSKE UNIJE,
   uzimajući u obzir Zajedničko stajalište Vijeća 1999/533/ZVSP od 29. srpnja 1999. o doprinosu Europske unije zauzimanju za što ranije stupanje Ugovora o općoj zabrani nuklearnih pokusa (CTBT) na snagu (1), a posebno njegov članak 1. i članak 4. u vezi s člankom 23. stavkom 2. Ugovora o Europskoj uniji,
   budući da:

               (1)

               Sukladno članku 4. Zajedničkoga stajališta 1999/533/ZVSP Europska unija obvezala se potaknuti sve države koje još to nisu učinile da bez odgode potpišu i ratificiraju CTBT, a posebno one države na popisu 44., čija je ratifikacija potrebna za stupanje na snagu CTBT-a.

               (2)

               Primjereno je doprinijeti uspješnom ishodu treće konferencije sukladno članku XIV. CTBT-a koja će se održati u Beču od 3. do 5. rujna 2003. s ciljem ubrzanja procesa ratifikacije CTBT-a kako bi se olakšalo što ranije stupanje na snagu CTBT-a,

         ODLUČILO JE:
   Članak 1.
   U okviru potpore za što ranije rano stupanje CTBT-a na snagu iz članka 1. Zajedničkog stajališta 1999/533/ZVSP, Europska unija potiče sve države koje još to nisu učinile, da bez odgode potpišu i ratificiraju CTBT.
   U tu svrhu, Europska unija potiče:

               (a)

               prvenstveno, 44 države na popisu čiji su potpis i ratifikacija potrebni za stupanje CTBT-a na snagu;

               (b)

               države koje su potpisale, ali nisu ratificirale CTBT, a posebno države koje će biti domaćini postaja Međunarodnog sustava praćenja (IMS);

               (c)

               države koje još nisu potpisale CTBT, a posebno države koje će biti domaćini postaja IMS-a.

         Članak 2.
   Europska unija podupire sazivanje konferencije sukladno članku XIV. CTBT-a na političkoj razini.
   Članak 3.
   Kako bi se ubrzao proces ratifikacije i olakšalo što ranije stupanje na snagu CTBT-a, Europska unija može kontaktirati regionalne organizacije (kao što su Afrička unija, Organizacija američkih država (OAD) i Udruženje zemalja jugoistočne Azije (ASEAN)).
   Članak 4.
   Predsjedništvo obavještava Privremeno tehničko tajništvo CTBT-a o provedbi članka 1. i članka 2.
   Članak 5.
   Ova Odluka stupa na snagu na dan donošenja.
   Članak 6.
   Ova se Odluka objavljuje u Službenom listu Europske unije.

      Sastavljeno u Bruxellesu 21. srpnja 2003.

            Za Vijeće

            Predsjednik

         F. FRATTINI

      (1)  SL L 204, 4.8.1999., str. 1.